Innhald
Innhaldsliste 🔎︎

# Eigenskapar for flytande rammer

Endrar eigenskapane til den valde flytande ramma. Flytande rammer fungerer best når dei inneheld eit HTML-dokument og når dei vert sette inn i eit anna HTML-dokument.

For å bruka denne funksjonen …

Merk ei ramme og vel så Rediger → Objekt → Eigenskapar.

Opna sprettoppmenyen til den merkte ramma og vel Eigenskapar.

## Namn

Skriv inn eit namn for den flytande ramma. Namnet kan ikkje innehalda mellomrom, spesialteikn eller byrja med ein understrek (_).

## Innhald

Skriv inn stien og namnet til fila som du vil visa i den flytande ramma. Du kan også trykkja knappen … for å finna fila du vil visa. For eksempel kan du skriva inn:

- https://www.example.com

- file:///C:/Documents/Readme.txt

## Bla gjennom

Leit fram fila du vil visa i den flytande ramma, og trykk Opna.

## Rullefelt

Legg til eller fjernar eit rullefelt frå den valde flytande ramma.

### På

Viser rullefeltet for den flytande ramma.

### Av

Gøymer rullefeltet for den flytande ramma.

### Automatisk

Marker for dette valet viss den aktive flytande ramma kan ha eit rullefelt når det er nødvendig.

## Kantlinje

Viser eller gøymer kantlinjene til den flytande ramma.

### På

Viser rullefeltet for den flytande ramma.

### Av

Gøymer kantane til den flytande ramma.

## Fyll

Vel avstanden mellom kantane til ramma og innhaldet i henne. Både dokumentet i ramma, og det utanfor ramma, må vera HTML-dokument.

### Breidd

Vel kor stor vassrett avstand du vil ha mellom venstre- og høgrekanten og innhaldet i ramma. Både dokumentet på utsida og i ramma må vera HTML-dokument.

### Standard

Brukar standard vassrett avstand.

### Høgd

Skriv inn kor stor loddrett avstand du vil ha mellom venstre- og høgrekanten og innhaldet i ramma. Både dokumentet på utsida og i ramma må vera HTML-dokument.

### Standard

Brukar standard loddrett avstand.