Innhald
Innhaldsliste 🔎︎

# Laga rapportar

Ein rapport er eit Writer-tekstdokument som kan visa data i ei ordna rekkjefølgje og formatering. I LibreOffice Base har du valet mellom å laga ein rapport manuelt ved bruk av dra og slepp i rapportbyggjar-vindauget eller halvautomatisk ved å følgja ein serie med dialogvindauge i rapportvegvisaren.

Denne lista inneheld informasjon du kan bruka for å bestemma kva metode du bør bruka for dataa dine:

Rapportbyggjar | Rapportvegvisar
Starta med kommandoen «Lag rapport i utformingsvising». | Starta med «Lag rapport med rapportvegvisar».
Full fleksibilitet med omsyn til å bruka rapporttopptekstar og rapportbotntekstar, sidetopptekstar og sidebotntekstar og rapportar med fleire spalter. | Brukar ein Writer-mal for å laga eit rapportdokument.
Bruk dra og slepp for å plassera datapostfelt eller andre utformingselement som bilete eller linjer. | Ordna datapostane gjennom å velja mellom fleire moglege forslag.
Lagar eit augneblinksbilete av dataa. Ønskjer du å sjå ein oppdatert rapport, køyr den same rapporten igjen for å laga eit nytt Writer-dokument med den nye informasjonen. | Du kan velja å laga eit statisk bilete med faste data eller ein dynamisk rapport med lenkjer til dei gjeldande dataa som vert oppdaterte når databasen vert opna.
Lagrar rapporten som eit Writer-tekstdokument med informasjon om korleis rapporten kan lagast i databasen. | Lagrar rapporten og informasjonen om korleis rapporten kan lagast i Base-fila.
Vel «Opna» i sprettoppmenyen eller dobbeltklikk på rapportnamnet for å laga ein ny rapport med dei gjeldande dataa. | Vel «Opna» i sprettoppmenyen eller dobbeltklikk på rapportnamnet for anten å sjå det statiske augneblinksbiletet eller for å laga ein ny rapport med dei gjeldande dataa. Dette er avhengig av vala du har gjort på den siste sida i vegvisaren.
Vel «Rediger» i sprettoppmenyen for eit rapportnamn for å opna rapportbyggjar-vindauget med rapportinformasjonen lasta inn. | Vel «Rediger» i sprettoppmenyen for eit rapportnamn for å redigera Writer-malfila som vart brukt til å laga rapporten.

## Laga ein ny rapport manuelt i utformingsvising

1. Opna databasefila som du vil laga den nye rapporten i.

2. Trykk på Rapportar i det venstre feltet i databasevindauget.

3. Klikk på Lag rapport i utformingsvising.

4. Følj instruksjonane i vegvisaren Rapportbyggjar.

## Laga ein ny rapport med rapportvegvisaren

1. Opna databasefila som du vil laga den nye rapporten i.

2. Trykk på Rapportar i det venstre feltet i databasevindauget.

3. Trykk på Lag rapport med vegvisar.

4. Følj stega i rapportvegvisaren for å laga rapporten.

Liknande emne

Bruka og redigera databaserapportar

Bruka databasar i LibreOffice Base

Databaseoversikt