Innhald
Innhaldsliste 🔎︎

# Biletkart-redigering

Lèt deg laga eit biletkart med lenkjeområde (hotspots) i eit bilete eller ei gruppe av bilete. Eit biletkart er eit bilete med ulike område som kan lenkjast til kvar sine adresser.

For å bruka denne funksjonen …

Vel Verktøy → Biletkart.

Leggja til klikkbare område i bilete

Du kan teikna tre slags lenkjeområde: rektangel, ellipsar og mangekantar. Når du trykkjer på eit lenkjeområde, vert nettadressa opna i nettlesarvindauget eller i ramma du vel. Du kan òg velja teksten som skal vistast når musepeikaren er på lenkjeområdet.

## Bruk

Ta i bruk endringar du har gjort på biletkartet.

Bruk

## Opna

Opna ei biletkart-fil av typen MAP-CERN, MAP-NCSA eller SIP StarView.

Opna

## Lagra

Lagra biletkartet i filformatet MAP-CERN, MAP-NCSA eller SIP StarView.

Lagra

## Vel

Vel eit lenkjeområde på biletet for å endra på det.

Vel

## Rektangel

Teikna eit rektangulært lenkjeområde ved å dra det ut i biletet. Etterpå kan du skriva inn adressa og teksten for lenkjeområdet for så å velja ramma du vil opna nettadressa i.

Rektangel

## Ellipse

Teikna eit ellipseforma lenkjeområde ved å dra det ut i biletet. Etterpå kan du skriva inn adressa og teksten for lenkjeområdet for så å velja ramma du vil opna nettadressa i.

Ellipse

## Mangekant

Teikna eit mangekant-forma lenkjeområde på biletet. Trykk i biletet der du vil ha eit hjørne. Dra peikaren til der du vil ha neste hjørne og trykk der. Hald fram med dette til du har teikna alle sidene i mangekanten. Når du er ferdig dobbeltklikkar du for å lukka mangekanten. Etterpå kan du skriva inn adressa og teksten for lenkjeområdet og velja ramma du vil opna nettadressa i.

Mangekant

## Frihandsmangekant

Teikna eit mangekanta lenkjeområde på frihand. Trykk på denne knappen og gå til det som skal verta lenkjeområdet. Teikna ei frihandslinje og slepp museknappen for å lukka forma. Etterpå kan du skriva inn adressa og teksten for lenkjeområdet og velja ramma du vil opna nettadressa i.

Frihandsmangekant

## Rediger punkt

Lèt deg endra forma på det valde lenkjeområdet ved å endra festepunkta.

Rediger punkt

## Flytt punkt

Lèt deg flytta på festepunkta i det valde lenkjeområdet.

Flytt punkt

## Set inn punkt

Legg til eit festepunkt der du trykkjer på omrisset av lenkjeområdet.

Set inn punkt

## Slett punkt

Slett det valde ankerpunktet.

Slett punkt

## Valde

Skrur av eller på lenkinga av lenkeområda du har valt. Eit inaktivt lenkje-område er gjennomsiktig.

## Makro

Lèt deg velja ein makro som skal køyra når du trykkjer på lenkjeområdet i ein nettlesar.

Makro

## Eigenskapar

Let deg endra på eigenskapane til lenkje-området du har vald.

Eigenskapar

## Adresse:

Skriv inn adressa til fila som skal opnast når det vert trykt på det valde lenkjeområdet. Viss du vil gå til eit anker i dokumentet, må adressa vera utforma på denne måten: «"file:///C:/Dokument/dokument_namn#anker_namn».

## Tekst:

Teksten du skriv inn her vert vist når du flyttar musepeikaren over lenkjeområdet i nettlesaren. Om du ikkje skriv inn nokon tekst, vert adressavist.

## Ramme:

Skriv inn namnet på målramma som du vil opna nettadressa i. Du kan òg velja eit standardnamn for ramma frå lista.

Liste over rammetypar

## Biletvising

Viser biletkartet, slik at du kan klikka og redigera lenkjeområda.

Liknande emne

Redigering av biletkart med tastaturet